open-index/open-wikipedia-markdown huggingface dataset:
లాల్‌జీ టండన్

**లాల్‌జీ టండన్,** భారతదేశానికి  చెందిన రాజకీయ నాయకుడు. అతను కేంద్ర మంత్రిగా, బీహార్, మధ్య ప్రదేశ్‌ రాష్ట్రాల గవర్నర్‌గా పని చేశాడు.

## రాజకీయ జీవితం
లాల్‌జీ టండన్ భారతీయ జనతా పార్టీ ద్వారా తన రాజకీయ జీవితాన్ని ప్రారంభించి  1970లో  లక్నో మున్సిపల్ కార్పొరేటర్‌గా ఎన్నికయ్యాడు. ఆయన 1978లో ఎమ్మెల్యే కోటాలో ఉత్తర ప్రదేశ్ శాసనమండలికి తొలిసారి ఎమ్మెల్సీగా ఎన్నికయ్యాడు. లాల్‌జీ టండన్ 1991 నుండి 2003 మధ్య మాయావతి (సంకీర్ణ ప్రభుత్వం), కల్యాణ్ సింగ్ మంత్రివర్గాలలో మంత్రిగా పని చేశాడు.

లాల్‌జీ టండన్ 2009లో జరిగిన పార్లమెంట్ ఎన్నికల్లో లక్నో లోక్‌సభ నియోజకవర్గం నుండి లోక్‌సభకు ఎన్నికైయ్యాడు. ఆయన 23 ఆగష్టు 2018 నుండి 28 జులై 2019 వరకు బీహార్ గవర్నర్‌గా పని చేసి ఆ తరువాత 2019 జులై 29న  మధ్యప్రదేశ్‌ గవర్నర్‌గా నియమితుడయ్యాడు.
## మరణం
లాల్‌జీ టండన్ 2020 జూన్ 11న శ్వాస ఆరోగ్య సమస్యలతో లక్నోలోని మెదాంత ఆసుపత్రిలో చేరి చికిత్స పొందుతూ ఆరోగ్యం క్షిణించి  జూన్ 21న మరణించాడు.
## మూలాలు

వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్
బలరాంపూర్ లోక్‌సభ నియోజకవర్గం

**బలరాంపూర్ లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, ఉత్తర ప్రదేశ్ రాష్ట్రంలోని లోక్‌సభ నియోజకవర్గాలలో ఒకటి. ఈ నియోజకవర్గం 2002లో ఏర్పాటైన డీలిమిటేషన్ కమిషన్ ఆఫ్ ఇండియా సిఫార్సుల ఆధారంగా లోక్‌సభ నియోజకవర్గాల పునర్విభజనలో భాగంగా 2008లో ఐదు అసెంబ్లీ స్థానాలతో శ్రావస్తి లోక్‌సభ నియోజకవర్గంగా నూతనంగా ఏర్పాటైంది.

భారత మాజీ ప్రధాని అటల్ బిహారీ వాజపేయి 1957లో సాధారణ ఎన్నికల్లో మూడు స్థానాల్లో పోటీ చేశారు. అతను మథురలో నాల్గవ స్థానంలో, లక్నోలో రెండవ స్థానంలో నిలిచి మొదటిసారిగా బలరాంపూర్‌ లోక్‌సభ సభ్యుడిగా గెలిచాడు. ఆయన 1962లో బలరాంపూర్ & లక్నో రెండు స్థానాల్లో పోటీ చేసి ఓడిపోయి 1967లో బలరాంపూర్ నుంచి పోటీ చేసి గెలిచాడు. 
## ఎన్నికైన సభ్యులు

## మూలాలు

## వెలుపలి లంకెలు
వర్గం:ఉత్తర ప్రదేశ్‌ మాజీ లోక్‌సభ నియోజకవర్గాలు
వర్గం:లోక్‌సభ మాజీ నియోజకవర్గాలు
వర్గం:2008లో అస్థిరమైన నియోజకవర్గాలు
రొనాల్డో (బ్రెజిలియన్ ఫుట్‌బాల్ ఆటగాడు)

**రొనాల్డో** (ఆంగ్లం: Ronaldo Luís Nazário de Lima; బ్రెజిలియన్ పోర్చుగీస్: ʁoˈnawdu ˈlwis nɐˈzaɾju dʒi; జననం 1976 సెప్టెంబరు 18) బ్రెజిలియన్ వ్యాపార యజమాని. సాధారణంగా ఆయనని రొనాల్డో నజారియో అని పిలుస్తారు. కానీ పూర్తిపేరు రోనాల్డో లూయిస్ నజారియో డి లిమా.

ఆయన స్ట్రైకర్‌గా ఆడిన రిటైర్డ్ ప్రొఫెషనల్ ఫుట్‌బాల్ ఆటగాడే కాకుండా లా లిగా క్లబ్ రియల్ వల్లడోలిడ్ అధ్యక్షుడు, బ్రసిలీరో సీరీ బి క్లబ్ క్రూజీరో యజమాని కూడా.

ప్రముఖంగా ఓ ఫెనోమెనో ('ది ఫినామినోన్'), R9 అని మారుపేరుతో పిలువబడ్డాడు, ఆయన ఎప్పటికప్పుడు గొప్ప ఆటగాళ్ళలో ఒకరిగా విస్తృతంగా పరిగణించబడ్డాడు. ఆటతీరులో కొత్త కోణాన్ని తీసుకువచ్చిన మల్టీ-ఫంక్షనల్ స్ట్రైకర్‌గా, రోనాల్డో ఒక తరం స్ట్రైకర్‌లను అనుసరించారు. అతని వ్యక్తిగత ప్రశంసలలో మూడుసార్లు FIFA వరల్డ్ ప్లేయర్ ఆఫ్ ది ఇయర్‌గా ఎంపికయ్యాడు. రెండు బాలన్ డి'ఓర్ అవార్డులను గెలుచుకున్నాడు.

రోనాల్డో క్రూజీరోలో తన వృత్తిని ప్రారంభించాడు. 1994లో పి.ఎస్.వికి మారాడు. అతను 1996లో 20 సంవత్సరాల వయస్సులో ఆయన అప్పటి ప్రపంచ రికార్డు బదిలీ రుసుము కోసం బార్సిలోనాలో చేరాడు. అతను 1996 FIFA వరల్డ్ ప్లేయర్ ఆఫ్ ది ఇయర్‌గా ఎంపికయి, అత్యంత పిన్న వయస్కుడైన గ్రహీతగా నిలిచాడు. 1997లో ఇంటర్ మిలన్ రోనాల్డోపై సంతకం చేయడానికి ప్రపంచ రికార్డు రుసుమును అధిగమించింది, డియెగో మారడోనా తర్వాత రెండుసార్లు ప్రపంచ బదిలీ రికార్డును బద్దలుకొట్టిన మొదటి ఆటగాడిగా ఆయన నిలిచాడు. 21 సంవత్సరాల వయస్సులో ఆయన 1997 బాలన్ డి'ఓర్‌ను అందుకున్నాడు. ఈ అవార్డును అందుకున్న అతి పిన్న వయస్కుడిగా కూడా నిలిచాడు. 23 సంవత్సరాల వయస్సులో రొనాల్డో క్లబ్, దేశం కోసం 200 గోల్స్ చేశాడు. అయితే మోకాలి గాయాలు, చికిత్స, కోలుకున్న తర్వాత.. ఇలా దాదాపు మూడు సంవత్సరాల పాటు క్రియారహితంగా ఉన్నాడు. రొనాల్డో 2002లో రియల్ మాడ్రిడ్‌లో చేరాడు. 2002–03 లా లిగా టైటిల్‌ను గెలుచుకున్నాడు. అతను 2011లో పదవీ విరమణ చేయడానికి ముందు ఎసి మిలన్,  కొరింథియన్స్‌లో స్పెల్‌లను కలిగి ఉన్నాడు.

## మూలాలు


వర్గం:1976 జననాలు
వర్గం: ఫిఫా ప్రపంచ కప్ ఆటగాళ్ళు
వర్గం: కోపా అమెరికా ఆటగాళ్ళు
వర్గం:A1 గ్రాండ్ ప్రిక్స్ జట్టు యజమానులు
వర్గం:ఎ.సి. మిలన్ ఆటగాళ్ళు
వర్గం:అసోసియేషన్ ఫుట్‌బాల్ ఫార్వార్డ్‌లు
వర్గం:బ్రెజిల్ యువ అంతర్జాతీయ ఫుట్‌బాల్ క్రీడాకారులు
వర్గం:బ్రెజిల్ అంతర్జాతీయ ఫుట్‌బాల్ క్రీడాకారులు
వర్గం:బ్రెజిలియన్ ఫుట్‌బాల్ క్రీడాకారులు
విజయవాడ సెంట్రల్ మండలం

**విజయవాడ సెంట్రల్ మండలం,** ఆంధ్రప్రదేశ్ రాష్ట్రం, ఎన్టీఆర్ జిల్లాకు చెందిన మండలం. ఇది విజయవాడ రెవెన్యూ డివిజను పరిధి క్రింద నిర్వహించబడతుంది. దీని ప్రధాన కార్యాలయం విజయవాడ నగరంలోని గాంధీనగర్‌లో ఉంది. ఈ మండలానికి విజయవాడ తూర్పు , విజయవాడ ఉత్తర,  విజయవాడ పశ్చిమ మండలాలు సరిహద్దులుగా  ఉన్నాయి.  విజయవాడ సెంట్రల్ మండలం, పౌర సౌకర్యాలకు భాధ్యత వహించే విజయవాడ నగరపాలక సంస్థ పరిధిలో ఒక భాగంగా ఉన్నందున మండల పరిధిలో గ్రామాలు లేవు

## చరిత్ర
ఆంధ్రప్రదేశ్ జిల్లాల పునర్వ్యవస్థీకరణ - 2022 లో భాగంగా విజయవాడ నగరంలోని గాంధీనగర్ లో ఉండే విజయవాడ అర్బన్ మండల కార్యాలయానికి అశోక్ నగర్, భవానీపురం, కబేళ, కండ్రిక వంటి శివారు ప్రాంతాల్లో నివసించే ప్రజలు వెళ్లేందుకు గత కొన్నేళ్లుగా పడుచున్న ఇబ్బందులు దృష్టిలో పెట్టుకుని ప్రజల సౌకర్యార్థం విజయవాడ సెంట్రల్, విజయవాడ ఈస్ట్, విజయవాడ నార్త్  విజయవాడ వెస్ట్ అనే నాలుగు కొత్త అర్బన్ మండలాలను కృష్ణా జిల్లా పరిధిని సవరించగా, కొత్తగా ఏర్పడిన ఎన్టీఆర్ జిల్లా విజయవాడ రెవెన్యూ డివిజను పరిధిలో భాగంగా ఈ మండలాలను ప్రభుత్వం ఏర్పాటుచేసిింది.వాటిలో ఈ మండలం ఒకటి.

## మండలం లోని గ్రామాలు
ఈ మండలం పౌర సౌకర్యాలకు భాధ్యత వహించే విజయవాడ నగరపాలక సంస్థ పరిధిలో ఒక భాగంగా ఉన్నందున మండల పరిధిలో గ్రామాలు లేవు.

## మూలాలు


## వెలుపలి లంకెలు

వర్గం:2022 పునర్వ్యస్థీకరణలో ఏర్పడిన ఆంధ్రప్రదేశ్ మండలాలు
హంటర్ కమిషన్

వుడ్ తాఖీదు లోని సిఫార్సులను పరిశీలించి వాటి అమలుకు తగిన సూచనలు, ప్రాథమిక విద్యలో మౌలిక మార్పుల గురించి ఏ చర్య తీసుకోవాలో పరిశీలించి ఒక నివేదిక సమర్పించాలని ఆనాటి గవర్నర్ జనరల్ లార్డ్ రిప్పన్ కంపెనీ సభ్యుడైన హంటర్ అధ్యక్షతన 1882 ఫిబ్రవరి 3న 20 మంది సభ్యులతో ఈ కమిషన్ నియమించాడు. ఇదే **తొలి భారతీయ విద్యా కమిషన్** అయిన **హంటర్ కమిషన్**.
## కమీషన్ సూచనలు
*స్వదేశీ పాఠశాలలను ప్రోత్సహించాలి వీటి యాజమాన్యాన్ని భారతీయులు కూడా సభ్యులుగా ఉండే స్థానిక సంస్థలకు అప్పజెప్పాలి. ఈ పాఠశాలలకు ప్రభుత్వం ఆర్థిక సహాయం చేయాలి.
*ప్రాథమిక విద్య నిర్వహణ బాధ్యతను కూడా స్థానిక సంస్థలే చేపట్టాలి ప్రజావసరాసాలకు అనుగుణంగా పాఠ్యప్రణాళికను తయారు చేయాలి. 
*ఈ ప్రణాళికకు అనుగుణంగా బోధించేందుకు ఉపాధ్యాయులకు శిక్షణ ఇవ్వాలి ప్రాథమిక పాఠశాలల్లో బోధనా భాషగా మాతృభాష ఉండాలి.
*మాధ్యమిక స్థాయి విద్యా నిర్వహణ బాధ్యత నుంచి ప్రభుత్వం నెమ్మదిగా తప్పుకోవాలి ఈ బాధ్యతను ప్రైవేటు సంస్థలకు విడిచిపెట్టి ప్రభుత్వం వాటికి ఆర్థిక సహాయం చేయాలి.
*ఉన్నత విద్యా నిర్వహణ బాధ్యత నుంచి కూడా ప్రభుత్వం తప్పుకోవాలి. కళాశాల నిర్వహణ బాధ్యతను పూర్తిగా విశ్వవిద్యాలయాలకు అప్పజెప్పాలి, అయితే ప్రభుత్వం కళాశాలలకు సహాయక విరాళనిచ్చి ప్రోత్సహించాలి.
*ప్రాథమిక విద్య 7 నుంచి 8 సంవత్సరాలుగా ఉండాలి వాటిని రెండు భాగాలుగా విభజించాలి. 1 నుంచి 5తరగతులు మొదటి దశగా, 6 నుంచి 7 లేదా 8తరగతులు రెండవ దశగా ఉండాలి. 
*జిల్లా విద్యా బోర్డులు ఏర్పాటు చేసి జిల్లాల్లోని మక్తబ్, మదరస, ప్రాథమిక పాఠశాలను జిల్లా బోర్డు పరిధిలోకి తేవాలి. స్త్రీలలో విద్యావ్యాప్తికి ప్రైవేట్ బాలికల పాఠశాలలకు ఉదారంగా విరాళాలను ఇవ్వాలి. స్త్రీ విద్య వ్యాప్తికి సలహాలను ఇచ్చేందుకు స్త్రీ అధికారులచే ప్రాథమిక పర్యవేక్షణ కార్యాలయాన్ని ఏర్పాటు చేయాలి.
*ఉపాధ్యాయ శిక్షణ సంస్థను స్థాపించి శిక్షణ పొందిన ఉపాధ్యాయులనే పాఠశాలల్లో నియమించాలి. ఛాత్రోపాధ్యాయులకు ఉపాధ్యాయ బోధన సూత్రాలు బోధనా అభ్యసనం పై పరీక్షలు నిర్వహించాలి. 
## ఉపయోగాలు
*1882లో పంజాబ్ విశ్వవిద్యాలయం ఏర్పాటు చేయడమైనది.
*1887లో భారత పాఠశాలలో వాడుతున్న పాఠ్యపుస్తకాల పరిశీలన కోసం ఒక కమిటీని ఏర్పాటు చేశారు. 
*1889లో లార్డ్ కర్జన్ ప్రాథమిక విద్యకు ప్రాధాన్యత ఇచ్చాడు ఈ కాలంలో చాలా ప్రాథమిక పాఠశాలలు ఏర్పాటు చేశారు కానీ 1897 నుంచి 192 మధ్య కాలంలో వచ్చిన భయంకరపు కరువు ప్లేగు వ్యాధితో పాఠశాలలో పిల్లలు తగ్గిపోయారు. దీనితో పాఠశాలను మూసివేశారు. (1897 - 99 కాలాన్ని నిశ్శబ్ద కాలం అంటారు.)
*1901 లో సిమ్లాలో విద్యాసదస్సు నిర్వహించి ప్రాథమిక స్థాయి నుంచి విశ్వవిద్యాలయ స్థాయి వరకు ఉన్న విద్యాసంస్థలు చర్చించారు. 
*1901 లో బ్రహ్మచర్య పాఠశాలలను స్థాపించారు. 
*1902 లో డాన్స్ సమాజం స్థాపించబడింది.
*1903లో కాంగ్రా గురుకులను హరిద్వార్ లో స్వాపించారు.
*1906 లో డాన్ సమాజంను జాతీయ విద్యా కౌన్సిల్ గా మార్చారు.
*అందుకూరి వీరేశలింగం ఒక ఆస్తిక పాఠశాలలను స్థాపించాడు నీతి బ్రహ్మ సమాజ సిద్ధాంతం పై ఆధారపడి పనిచేసింది
## మూలాలు

వర్గం:విద్య
వాణిజ్యం

**వాణిజ్యం** లేదా **వర్తకం** అంటే సరుకులను లేదా సేవలను ఒకచోటు నుంచి మరొక చోటుకు బదిలీ చేయడం. ఇందులో తరచుగా డబ్బు చేతులు మారుతుంది. వాణిజ్యం జరగడానికి వీలు కల్పించే వ్యవస్థను మార్కెట్ అని ఆర్థికవేత్తలు వ్యవహరిస్తారు. వాణిజ్యం చేసేవారు వర్తకులు లేదా వ్యాపారులు.

తొలినాళ్ళలో వాణిజ్యం అంటే ఇరు పక్షాల వారు డబ్బుతో అవసరం లేకుండా నేరుగా వస్తువులు, సేవలు ఇచ్చి పుచ్చుకునేవారు. దీన్నే వస్తుమార్పిడి పద్ధతి అని కూడా అంటారు. అధునాతన యుగంలో వర్తకులు వస్తువులు, సేవలను ఇచ్చి పుచ్చుకునేందుకు తరచుగా డబ్బునే వాడుతున్నారు. ఇద్దరు వర్తకుల మధ్య జరిగేది ద్వైపాక్షిక వాణిజ్యం (Bilateral trade). రెండు కంటే ఎక్కువ వర్తకుల మధ్య జరిగేది బహుళ పక్ష వాణిజ్యం (Multilateral trade).

## ఇవి కూడా చూడండి

* సుంకం
* పెట్టుబడి

## మూలాలు

వర్గం:ఆర్థిక శాస్త్రము
పెట్టుబడి

**పెట్టుబడి** అంటే ఏదైనా ఆస్తిని, కాలక్రమంలో దాని విలువ పెంచుకోవడం కోసం అట్టే కేటాయించి ఉంచడం. ఆర్థిక శాస్త్రంలో పెట్టుబడి ముఖ్య లక్ష్యం ప్రతిఫలం రాబట్టడం. అయితే ఈ ప్రతిఫలం లాభమూ కావచ్చు, నష్టమూ కావచ్చు. పెట్టుబడి పెట్టేవారు పెట్టుబడిదారులు. వీరు ఎక్కువ రిస్క్ ఉన్న పెట్టుబడి పెడితే ఎక్కువ ప్రతిఫలం ఆశిస్తారు. అలాగే తక్కువ రిస్క్ ఉన్న పెట్టుబడి పెడితే తక్కువ ప్రతిఫలం ఆశిస్తారు.

పెట్టుబడి దారులు తాము పెట్టిన పెట్టుబడి కొంత కానీ లేదా పూర్తిగా కానీ నష్టపోయే అవకాశం ఉంది. పెట్టుబడి దారులు ముఖ్యంగా కొత్తగా అందులోకి అడుగు పెట్టేవారికి పెట్టుబడుల్లో వైవిధ్యం చూపించమని ఆర్థికవేత్తలు చెబుతారు. ఎందుకంటే ఒక రంగంలో నష్టాలు ఎదురైనా ఇతర రంగాలు అభివృద్ధి చెందుతుంటే నష్టాన్ని కొంతవరకు నివారించవచ్చు.

## ప్రముఖ పెట్టుబడి దారులు
వారెన్ బఫెట్ ప్రపంచవ్యాప్తంగా ప్రముఖ పెట్టుబడి దారుల్లో ఒకడు. 2013 ఫోర్బ్స్ మ్యాగజైన్ లో ఈయన ఫార్చూన్ 400 మంది ధనవంతుల జాబితాలో రెండవస్థానం పొందాడు. ఈయన ఎన్నో ఇంటర్వ్యూలలోనూ, వ్యాసాల్లోనూ దీర్ఘకాలిక పెట్టుబడులు ఎలా ఉండాలో ఎన్నో సలహాలు ఇచ్చాడు.

భారతదేశంలో రాధాకిషన్ దమానీ, రాకేష్ ఝున్‌జున్‌వాలా ప్రముఖ పెట్టుబడి దారులుగా పేరు గాంచారు.

## ఇవి కూడా చూడండి
* హెడ్జ్ ఫండ్

## మూలాలు

వర్గం:ఆర్థిక శాస్త్రము
సి.వి.శ్రీధర్

**చిట్టమూరి విజయరాఘవులు శ్రీధర్ (సి.వి.శ్రీధర్)** (23 జూలై 1933 - 20 అక్టోబర్ 2008) ఒక భారతీయ చలన చిత్ర దర్శకుడు. ఇతడు తమిళ, తెలుగు, హిందీ భాషలలో 60కిపైగా సినిమాలకు దర్శకత్వం వహించాడు. 

## జీవిత విశేషాలు
శ్రీధర్ తమిళనాడు రాష్ట్రంలోని మధురాంతకం సమీపంలోని చిట్టమూర్ అనే గ్రామానికి చెందినవాడు. ఇతడు చెంగల్పట్టులోని సెయింట్ జోసెఫ్ హైస్కూలులో చదివాడు. ఇతడు 7వ తరగతి చదివే సమయం నుండే రచనలు చేయడం, నాటకాలలో నటించడం ప్రారంభించాడు. 
## వృత్తి
ఇతడు తన 18వ యేట రక్తపాశం అనే తమిళ నాటకాన్ని వ్రాయగా టి.కె.షణ్ముగం దానిని అనేక చోట్ల ప్రదర్శించాడు. తరువాత ఈ నాటకాన్ని జుపిటర్ పిక్చర్స్ సినిమాగా తీసింది. ఆ సినిమాకు శ్రీధర్ సంభాషణలు వ్రాశాడు. పిమ్మట 1956లో ఈ చిత్రాన్ని ఎ.వి.యం. ప్రొడక్షన్స్ అశోక్ కుమార్, కిశోర్ కుమార్ నటులుగా భాయి భాయి అనే పేరుతో హిందీలో నిర్మించింది. ఆ చిత్రానికి కూడా ఇతడు స్క్రీన్ ప్లే, సంభాషణలను సమకూర్చాడు. తరువాత ఇతడు మాడరన్ థియేటర్స్, వీనస్ పిక్చర్స్  మొదలైన సంస్థలకు పనిచేశాడు. తరువాత చిత్రాలయ అనే స్వంత సంస్థను ప్రారంభించి కొన్ని సినిమాలను నిర్మించాడు.

## మరణం
ఇతడు తన 75వ యేట 2008, అక్టోబర్ 20న చెన్నైలో గుండెపోటుతో మరణించాడు.

## ఫిల్మోగ్రఫీ
శ్రీధర్ దర్శకత్వం వహించిన తెలుగు సినిమాల జాబితా: 

## పురస్కారాలు
ఇతడు అనేక పురస్కారాలకు ప్రతిపాదించబడ్డాడు. అనేక పురస్కారాలను స్వీకరించాడు. ఇతడు అందుకున్న కొన్ని పురస్కారాలు:
* 1959లో **కళ్యాణ పరిసు** చిత్రానికి ఉత్తమ తమిళ చిత్రంగా భారత జాతీయ చలనచిత్ర పురస్కారం
* 1962లో నెంజిల్ ఒరు ఆలయం చిత్త్రానికి ఉత్తమ తమిళ చిత్రంగా భారత జాతీయ చలనచిత్ర పురస్కారం
* కళైమామణి పురస్కారం 
* 1961లో నజరానా చిత్రానికి ఫిలింఫేర్ ఉత్తమ కథ పురస్కారం
* 1997లో తమిళనాడు రాష్ట్ర ప్రభుత్వం వారి అరిజ్ఞర్ అన్నా అవార్డు.

## మూలాలు
 

## బయటి లింకులు
*
*C. V. Sridhar's Sterling Face of Romance

వర్గం:ఫిలింఫేర్ పురస్కార విజేతలు
నిజాం వెంకటేశం

**నిజాం వెంకటేశం**, (1948, నవంబరు 14 - 2022, సెప్టెంబరు 18) తెలంగాణకు చెందిన కవి, అనువాదకుడు, ప్రచురణకర్త. వ‌ర్థ‌మాన క‌వుల‌ను ఎంత‌గానో ప్రోత్స‌హించిన వెంకటేశం, ప‌లు ర‌చ‌న‌ల‌కు అనువాదం కూడా చేశాడు.

## జననం, విద్య
వెంకటేశం 1948, నవంబరు 14వ తేదీన విశ్వనాథం - సత్యమ్మ దంపతులకు తెలంగాణ రాష్ట్రం, రాజన్న సిరిసిల్ల జిల్లాలోని సిరిసిల్ల పట్టణంలో జన్మించాడు. ఇద్దరు సంతానంలో వెంకటేశం పెద్దవాడు. ఇతనికి ఒక చెల్లెలు ఉంది. వీరికి సిరిసిల్ల పట్టణంలో జనరల్, కిరాణా షాపు ఉండేది. మూడున్నర సంవత్సరాలకే ఇంటిపక్కనున్న పాఠశాలకు వెళ్ళడం ప్రారంభించాడు. సంవత్సరంన్నరకాలంలోనే మూడు తరగతులు చదవడం పూర్తిచేశాడు. సాహితీవేత్తల పరిచయంతో సాహిత్యంపై ఆసక్తి కలిగింది. హైస్కూలో చదువులోనే అన్ని మాధ్యమాలలో ఫస్ట్ మార్కులతో పాసవ్వడంతోపాటు అన్నీ కవిత్వ, వక్తృత్వ పోటీల్లో చురుకుగా పాల్గొనేవాడు. డాక్టర్ కోర్సు చేయడానికి తమ ఆర్థిక స్తోమత సరిపోకపోవడంతో పాలిటెక్నీక్ కోర్సులో ఎలెక్ట్రికల్ ఇంజనీర్ డిప్లమా చేసి, చెన్నైలో ఏఎంఐఈ చదివాడు.

## వ్యక్తిగత జీవితం
వెంకటేశంకు భార్య, ముగ్గురు పిల్లలు ఉన్నారు.

## ఉద్యోగం
1968లో జగిత్యాలలోని ఎలక్ట్రిసిటీ డిపార్టుమెంటులో ఎన్ఏంఆర్ (తాత్కాకాలిక ఉద్యోగి) గా నెలకు 96/- రూపాయలు వేతనంతో చేరాడు. ఆ తరువాత పర్మినెంట్ పోస్టింగ్ వచ్చింది. అందులో 29 సంవత్సరాలపాటు పనిచేసి అసిస్టెంట్ డివిజినల్ ఇంజనీర్ హోదాలో 1997 సంవత్సరంలో స్వచ్ఛంద పదవీవిరమణ తీసుకుని హైదరాబాదులోని పద్మరావు నగర్ లో స్థిరపడ్డాడు.

ఎలెక్ట్రికల్ రంగంలో వెంకటేశం అనుభవాన్ని గుర్తించిన ఎలక్ట్రిక్ కంపెనీల ఆహ్వానం మేరకు తెలంగాణ, తమిళనాడు, ఉత్తర ప్రదేశ్ రాష్ట్రాలలో పనిచేశాడు. ఉత్తరప్రదేశ్ లోని సుల్తాన్ పూర్ లో 320 కోట్ల ప్రాజెక్టులో ప్రముఖ పాత్ర పోషించాడు. ఇందులో 22 నెలల్లో 30 వేల ఎలెక్ట్రికల్ పోల్స్ వేసి, 40 వేల కనెక్షన్లు ఇప్పించాడు. ఆ సందర్భంగా రాహుల్ గాంధీ ప్రశంసలు పొందడంతోపాటు 'బిజిలీ కే సాబ్' అని గుర్తింపు తెచ్చుకున్నాడు.

## సాహిత్యరంగం
చెన్నైలో చదివుతున్నప్పుడు విశ్వవిద్యాలయంలో కవిత్వపోటీలో పాల్గొని రెండవ బహుమతిగా 10 పుస్తకాలను అందుకున్నాడు. అలా సాహిత్యంపై ఏర్పడిన ప్రేమతో మహాత్ముల జీవిత చరిత్రలు, వివిధ రకాల పుస్తకాలు చదివాడు. అలిశెట్టి ప్ర‌భాక‌ర్, సుద్ధాల అశోక్ తేజ వంటి సాహితీవేత్త‌లను ప్రోత్స‌హించాడు. లాయ‌ర్ విద్యాసాగ‌ర్ రెడ్డి రాసిన ప‌లు పుస్త‌కాల‌ను ఇంగ్లీష్ నుంచి తెలుగులోని అనువాదం చేశాడు. ప్ర‌ముఖ ప్ర‌కృతి వ్య‌వ‌సాయదారుడు సుభాష్ పాలేక‌ర్ వ్య‌వ‌సాయంలో అనుస‌రించే ప‌ద్ద‌తుల‌పై కూడా పుస్తకం రాశాడు. 80వ దశకంలో ‘దిక్సూచి’ అనే కవితా పత్రికను ప్రారంభించి ఎంతోమంది కొత్త, పాత కవులకు వేదికగా నిలిచాడు. తెలుగు, ఇంగ్లీష్ భాషల్లో ఎన్నో కవితా సంకలనాలను, పుస్తకాలను అనువదించాడు. అల్లం రాజయ్య కథల సంకలనం ‘భూమి’ని ముద్రించాడు. పువురి కథలు, కవిత్వాన్ని సంపుటాలుగా తీసుకొచ్చాడు. తన ఇంట్లో 1000 పుస్తకాలతో ఒక గ్రంథాలయాన్ని ఏర్పాటుచేయడంతోపాటు, తార్నాక ప్రాంతంలో ఒక ఫ్లాట్ అద్దెకు తీసుకుని 3.50 లక్షల ఖర్చుపెట్టి ఉచిత గ్రంథాలయాన్ని నడిపాడు.

## మరణం
వెంకటేశం సికింద్రాబాదులోని అపోలో ఆసుపత్రిలో చికిత్సపొందుతూ 2022, సెప్టెంబరు 18న గుండెపోటుతో మరణించాడు.

## మూలాలు

వర్గం:1948 జననాలు
వర్గం:2022 మరణాలు
వర్గం:రాజన్న సిరిసిల్ల జిల్లా వ్యక్తులు
వర్గం:రాజన్న సిరిసిల్ల జిల్లా అనువాద రచయితలు
వర్గం:రాజన్న సిరిసిల్ల జిల్లా కవులు
వర్గం:రాజన్న సిరిసిల్ల జిల్లా రచయితలు
వున్నం చెంచయ్య

వున్నం చెంచయ్య కవి, సాహితీ కారుడు. విరసం సభ్యుడు.
## జీవిత విశేషాలు
వున్నం చెంచయ్య ఆంధ్రప్రదేశ్ రాష్ట్రంలోని నెల్లూరు జిల్లాలోని కొండాపురం మండలానికి చెందిన సాయిపేట గ్రామంలో సాయమ్మ, రోశయ్య దంపతులకు 1950 జూలై 10న జన్మించాడు. శ్రీ వెంకటేశ్వర విశ్వవిద్యాలయంలో తెలుగు అంశంపై ఎం ఏ చదివి, 1974 లో కావలి జవహర్ భారతి కళాశాలలో తెలుగు అధ్యాపకుడుగా చేరి, 2008 లో పదవీవిరమణ చేశాడు. 
## రచనా ప్రస్థానం
కవిగా రచనాజీవితం ఆరంభించినా , సాహిత్య విమర్శకుడుగా పేరుతెచ్చుకొన్నాడు. 1975 లో అనంతపురంలో జరిగిన విప్లవ రచయితల సంఘం (విరసం) సభలలో విరసం సభ్యత్వం తీసుకొన్నాడు. 1988 జనవరిలో ఒంగోలులో జరిగిన విరసం సభలలో ఆ సంస్థ కార్యదర్శి అయి, అరుణతార సాంస్కృతిక సాహిత్య పత్రిక సంపాదక బాధ్యత తీసుకొని ,1994 విరసం కార్యదర్శి  బాధ్యతలనుంచి వైదొలగినా, అరుణతార సంపాదకుడుగా 1998 జనవరి వరకు కొనసాగాడు. మరల 2006 నుంచి  2008 వరకు విరసం కార్యదర్శి బాధ్యత నిర్వర్తించాడు. ఇప్పుడు కూడా విరసం సభ్యడుగా కొనసాగుతున్నాడు. 
## రచనలు
# సాహిత్య దృక్పథం, 
# వ్యాసరచనా శిల్పం, 
# మహాప్రస్థానం నుండి మరోప్రస్థానం దాకా, 
# తెలుగు సాహిత్యంలో  భక్తిఉద్యమం,
#  వివేచన, 
# సామాజికం,
# కలంయోధుడు చెరబండరాజు, 
# తెలుగు భాష- కొన్ని సంగతులు. 
# ఒక వెంటాడే జ్ఙాపకం , 
# సాహిత్యంలో వాస్తు రూప శిల్పాలు, 
# గతి తార్కిక భౌతిక వాదం, 
# చరిత్రలో కుసుమ ధర్మన్న, 
# సాహిత్య లేఖలు. 
ఇంకా పుస్తకరూపంలో రాని  వంద దాకా వ్యాసాలు, సమీక్షలు, ముందుమాటలు, ఉన్నాయి.
## అరెస్టు
చెంచయ్యను  ఔరంగాబాదులో 2005 జూన్ 30వ తారీకున మరి ముగ్గురు విరసం సభ్యలతో పాటుగా పోలీసులు అరెస్టు చేసి నిజామాబడి జైల్లో 20రోజులు ఉంచిన తర్వాత బెయిల్ మీద విడుదలైయ్యాడు. పోలీసులు పెట్టిన కుట్రకేసు అయిదు సంవత్సరాలు కొనసాగినతర్వాత న్యాయాధిపతి కేసు కొట్టివేశాడు.
## మూలాలు

వర్గం:తెలుగు కవులు
వర్గం:తెలుగు రచయితలు
వర్గం:1950 జననాలు
వర్గం:జీవిస్తున్న ప్రజలు
వర్గం:నెల్లూరు జిల్లా రచయితలు
వర్గం:విప్లవ రచయితల సంఘ సభ్యులు
బన్స్‌గావ్ లోక్‌సభ నియోజకవర్గం

**బన్స్‌గావ్ లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, ఉత్తర ప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.

## లోక్‌సభ నియోజకవర్గం పరిధిలో అసెంబ్లీ స్థానాలు

## ఎన్నికైన పార్లమెంటు సభ్యులు

## మూలాలు

వర్గం:షెడ్యూల్డ్ కులాలకు కేటాయించిన లోక్‌సభ నియోజకవర్గాలు
విప్లవం వర్ధిల్లాలి (సినిమా)

**విప్లవం వర్ధిల్లాలి** సి.వి.శ్రీధర్ స్వీయ దర్శకత్వంలో చిత్రాలయ పిక్చర్స్ బ్యానర్‌పై నిర్మించిన డబ్బింగ్ సినిమా. ఈ సినిమా 1970, జూన్ 12వ తేదీన విడుదల అయ్యింది. తమిళభాషలో వందరోజులు ఆడిన శివంద మన్ అనే సినిమా దీనికి మాతృక. ఈ సినిమా హిందీ భాషలో రాజేంద్ర కుమార్, వహీదా రహ్మాన్ జంటగా ధర్తీ అనే పేరుతో పునర్మించబడింది. 
## నటీనటులు
* శివాజీ గణేశన్ - భారత్
* కాంచన - వసంత
* ఎస్.వి.రంగారావు - పోలీసు ఆఫీసర్
* శాంతకుమారి - పోలీసు ఆఫీసర్ భార్య
* నంబియార్ - దివాన్
* ముత్తురామన్ - విప్లవవీరుడు
* నాగేష్
* సచ్చు

## సాంకేతిక వర్గం
* దర్శకుడు, నిర్మాత: సి.వి.శ్రీధర్
* మాటలు: ఆరుద్ర
* సంగీతం: ఎం.ఎస్.విశ్వనాథన్

## కథ
వసంతపురి రాజును కీలుబొమ్మగా చేసి దివాన్ ఆడింది ఆటగా పాలిస్తూ వుంటాడు. అంతేకాక పోర్చుగీసు సామ్రాజ్యవాదుల వలసప్రాంతంగా  చేయాలని కూడా కుట్రపన్నుతాడు. ఈ పన్నాగాన్ని ఒక దేశభక్తుడు ఎదుర్కొంటాడు. అతడికి వసంతపురి పోలీస్ ఇన్‌స్పెక్టర్ జనరల్ కొడుకు భారత్ తోడైనాడు. ఇద్దరూ దివాన్‌ను ఎదురించారు. వసంతపురి రాకుమారి వసంత భారత్‌ను ప్రేమిస్తుంది. దివాన్ ఆమెను వివాహం చేసుకుని తానే వసంతపురి రాజు కావాలని చూస్తూ ఉంటాడు. యువరాణికూడా విప్లవ వాదులతో చేయికలిపి దివాన్ అకృత్యాలను ఎదుర్కొంటుంది. ఆ విప్లవ వర్గం ఎలా దివాన్‌ను గెలిచింది అనేది మిగిలిన కథ.
## విశేషాలు
* ఈ సినిమా స్విట్జర్లాండ్, స్పెయిన్, రోమ్‌, ప్యారిస్ మొదలైన విదేశీ ప్రాంతాలలో చిత్రీకరించారు. ఈ చిత్రం తరువాత అనేక తమిళ, తెలుగు సినిమాలకు ఫ్రాన్సులో షూటింగ్ జరుపుకోవడానికి ప్రేరణగా నిలించింది.
* ఈ సినిమాలో బుల్ ఫైట్, నదులలో, మంచుపై ఆటపాటల చిత్రీకరణ, విమానాలలో పోరాటాలు, హెలీకాప్టర్ పై నుండి విప్లవవాదులపై బాంబులను విసిరే సన్నివేశాలు, సముద్రంలో ఆయుధాలున్న నౌకను విప్లవకారులు పేల్చివేసిన సన్నివేశం, క్యాబరే నృత్యాలు ఆకర్షణీయంగా ఉన్నాయి.

## మూలాలు

వర్గం:డబ్బింగ్ సినిమాలు
వర్గం:కాంచన నటించిన సినిమాలు
వర్గం:ఎస్.వి.రంగారావు నటించిన సినిమాలు
వర్గం:నగేష్ నటించిన సినిమాలు
కీసర రెవెన్యూ డివిజను

**కీసర రెవెన్యూ డివిజను**, తెలంగాణ రాష్ట్రంలోని మేడ్చల్ మల్కాజ్‌గిరి జిల్లాలో ఉన్న ఒక పరిపాలనా విభాగం. మేడ్చల్ మల్కాజ్‌గిరి జిల్లాలోని 2 రెవెన్యూ డివిజన్లలో ఇది ఒకటి. దీని పరిపాలనలో 7 మండలాలు ఉన్నాయి. ఈ డివిజను ప్రధాన కార్యాలయం కీసర పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఇది మల్కాజ్‌గిరి లోక్‌సభ నియోజకవర్గంలోని మేడ్చల్ శాసనసభ నియోజకవర్గం పరిధిలో ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
కీసర డివిజన్‌లోని మండలాలు:

## మూలాలు

వర్గం:మేడ్చల్ జిల్లా
వర్గం:మేడ్చల్ జిల్లా రెవెన్యూ డివిజన్లు
వర్గం:2016లో ఏర్పడిన తెలంగాణ రెవెన్యూ డివిజన్లు
భారతీయ విశ్వవిద్యాలయాల కమిషన్-1902

దేశంలో ఉన్న విశ్వవిద్యాలయాలను సంస్కరించుటకు తగిన సూచనలు ఇచ్చేందుకు 1902నాటి గవర్నర్ జనరల్ లార్డ్ కర్జన్, థామస్ రాలీ అధ్యక్షతన ఇద్దరు సభ్యులతో **భారతీయ విశ్వవిద్యాలయాల కమిషన్** నియమించాడు.
## కమిషన్ సూచించిన అంశాలు
*కొత్త విశ్వవిద్యాలయాలను స్థాపించకూడదు. ఉన్న వాటిని సంస్కరించాలి. 
*విశ్వవిద్యాలయాలు సమర్థవంతంగా పనిచేసేందుకు సెనెట్, సిండికేట్ లను పునర్వ్యవస్థీకరించాలి. 
*కళాశాల అధ్యాపకులకు తగిన ప్రాతినిధ్యం కల్పించాలి. 
*పరీక్ష విధానాన్ని సంస్కరించాలి. 
*కళాశాలలకు అనుబంధ ప్రతిపత్తి ఇచ్చేటప్పుడు విశ్వవిద్యాలయాలు తగు ప్రమాణాలు, సూత్రాలు పాటించాలి. 
*విశ్వవిద్యాలయాలలో గ్రంథాలయాలను, ప్రయోగశాలలను మెరుగుపరచాలి. 
*మూడేళ్ల డిగ్రీ తరగతులను ప్రవేశపెట్టి ఇంటర్మీడియట్ తరగతులను ఎత్తివేయాలి.
## భారతీయ విశ్వవిద్యాలయాల చట్టం-1904
1902 లో విశ్వవిద్యాలయ కమిషన్ సూచనలు అమలు చేసేందుకు ఇంపీరియల్ లెజిస్లేటివ్ కౌన్సిల్లో విశ్వవిద్యాలయాల చట్టం ఆమోదించబడింది. దీనినే భారతీయ విశ్వవిద్యాలయాల చట్టం 1904 అంటారు.
### చట్టంలోని ముఖ్య అంశాలు
*సినెట్ లో సభ్యుల సంఖ్య తగ్గించబడింది. 
*విశ్వవిద్యాలయాలు, విధులు విస్తృతపరచబడ్డాయి. ఇవి తమంతకు తామే ప్రొఫెసర్లను లెక్చరర్లను నియమించుకోవచ్చు. పరిశోధనకు కావలసిన అవకాశాలు కల్పించారు. 
*సిండికేట్లకు చట్టపరమైన గుర్తింపు ఇవ్వబడింది వాటి విశ్వవిద్యాలయాల ఉపాధ్యాయులకు తగిన ప్రాతినిథ్యం కల్పించబడింది. 
*కళాశాలలకు విశ్వవిద్యాలయం అనుబంధ ప్రతిపత్తి కల్పించేటప్పుడు కఠిన నియమాలు విధించబడ్డాయి. 
*కళాశాలలో విద్యా ప్రమాణాలను కాపాడేందుకు వాటిని అప్పుడప్పుడు తనిఖీ చేసేందుకు సిండికేట్కు అధికారం ఇవ్వబడింది. 
*ఈ చట్టం విశ్వవిద్యాలయాల మీద ప్రభుత్వం పట్టును మరింత పెంచింది. లిజిస్ట్రేటివ్ కౌన్సిల్ సభ్యులుగా ఉన్న గోపాలకృష్ణ గోఖలే ఈ చట్టాన్ని తీవ్రంగా వ్యతిరేకించాడు. 
*1904లో లార్డ్ కర్జన్ ఎలిమెంటరీ పాఠశాల నిర్వహణ కోసం ఉపాధ్యాయుల నియామకం కోసం ప్రత్యేక నిధులు విధులు విడుదల చేశాడు.
## మూలాలు
* .
* .
## గమనికలు

## బాహ్య లింకులు
* GK Today. Indian Universities Act 1904
వర్గం:విద్య
ఉమా డోగ్రా

**ఉమా డోగ్రా** (ఆంగ్లం: Uma Dogra; జననం 1957 ఏప్రిల్ 23) ఒక భారతీయ శాస్త్రీయ నృత్య రూపమైన కథక్ కళాకారిణి. జైపూర్ ఘరానాకు చెందిన కథక్ మాస్ట్రో పండిట్ దుర్గా లాల్ కు ఆమె అత్యంత సీనియర్ శిష్యురాలు. ఆమె కథక్ సోలో వాద్యకారురాలు, కొరియోగ్రాఫర్, ఉపాధ్యాయురాలు. ఆమె 40 సంవత్సరాలుగా దేశవిదేశాలలో ప్రదర్శనలు ఇస్తోంది.

## జీవితం తొలి దశలో
ఉమా డోగ్రా న్యూఢిల్లీలోని మాళవియానగర్‌లో మోతీరామ్, శకుంతల శర్మ దంపతులకు జన్మించింది. ఆమె ఏడు సంవత్సరాల వయస్సులో నృత్యం చేయడం ప్రారంభించింది. ఆమె మొదట్లో గురు బన్సీలాల్ వద్ద శిక్షణ పొందింది, ఆపై న్యూఢిల్లీలోని కథక్ కేంద్రంలో, ఆ తర్వాత ఆమె పండిట్ దుర్గా లాల్ వద్ద శిక్షణ పొందింది. ఆమె తన తండ్రి వద్ద హిందుస్థానీ క్లాసికల్ వోకల్‌లో శిక్షణ పొందింది. మోతీరామ్ శర్మ సితార్ వాద్యకారుడు, పండిట్ రవిశంకర్ శిష్యుడు.

## వ్యక్తిగత జీవితం
ఉమా డోగ్రా దర్శకుడు చిత్రార్థ సింగ్‌ను వివాహం చేసుకుని ముంబైలో స్థిరపడింది. వారికి ఒక కుమార్తె సుహాని సింగ్ రచయిత, ఇండియా టుడే జర్నలిస్ట్; ఒక కుమారుడు మానస్ సింగ్ నటుడు.

## మూలాలు

వర్గం:భారతీయ మహిళా శాస్త్రీయ నృత్యకారులు
వర్గం:సంగీత నాటక అకాడమీ అవార్డు గ్రహీతలు
వర్గం:భారత శాస్త్రీయ నృత్య ప్రదర్శనకారులు
వర్గం:1957 జననాలు
వర్గం:ఢిల్లీ నృత్యకారులు
వర్గం:ఢిల్లీకి చెందిన మహిళా కళాకారులు
వర్గం:20వ శతాబ్దపు భారతీయ నృత్యకారులు
వర్గం:20వ శతాబ్దపు భారతీయ మహిళా కళాకారులు
హరిద్వార్ లోక్‌సభ నియోజకవర్గం

**హరిద్వార్ లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, ఉత్తరాఖండ్ రాష్ట్రంలోని 05 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో పద్నాలుగు అసెంబ్లీ స్థానాలు ఉన్నాయి.

## లోక్‌సభ నియోజకవర్గం పరిధిలో అసెంబ్లీ స్థానాలు
హరిద్వార్ లోక్‌సభ నియోజకవర్గం ఉత్తర ప్రదేశ్‌లోని  ఐదు శాసనసభ నియోజకవర్గలతో ఏర్పాటైంది:

### ఉత్తరాఖండ్ రాష్ట్రం ఏర్పడిన తర్వాత
హరిద్వార్ లోక్‌సభ నియోజకవర్గం పరిధిలో పద్నాలుగు శాసనసభ నియోజకవర్గలతో ఏర్పాటైంది:

## ఎన్నికైన పార్లమెంటు సభ్యులు

## మూలాలు

## వెలుపలి లంకెలు

వర్గం:ఉత్తరాఖండ్ లోక్‌సభ నియోజకవర్గాలు
తమిళనాడులో మున్సిపల్ కార్పొరేషన్ల జాబితా

**తమిళనాడు** రాష్ట్రంలో 21 మున్సిపల్ కార్పొరేషన్లు ఉన్నాయి. చెన్నైలో ఉన్న మున్సిపల్ కార్పొరేషన్ 15 జోన్లో 200 వార్డులో ఉన్నాయి. ఎక్కువ వార్డులు కలిగింది చెన్నై కార్పొరేషన్. తక్కువుగా కడలూరు మున్సిపల్ కార్పొరేషన్ లో 5 జోన్లో 45 వార్డులు కలిగి ఉంది.

## మునిసిపల్ కార్పొరేషన్ల జాబితా

## మూలాలు


వర్గం:CS1 maint: url-status
సర్గుజా లోక్‌సభ నియోజకవర్గం

**సర్గుజా లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, ఛత్తీస్‌గఢ్ రాష్ట్రంలోని 11 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఎనిమిది అసెంబ్లీ స్థానాలు ఉన్నాయి.
## లోక్‌సభ నియోజకవర్గం పరిధిలో అసెంబ్లీ స్థానాలు
**సర్గుజా** లోక్‌సభ నియోజకవర్గం షెడ్యూల్డ్ తెగల (ఎస్టీ) అభ్యర్థులకు రిజర్వ్ చేయబడింది.

## ఎన్నికైన పార్లమెంటు సభ్యులు

## మూలాలు

## వెలుపలి లంకెలు

వర్గం:ఛత్తీస్‌గఢ్ లోక్‌సభ నియోజకవర్గాలు
వర్గం:షెడ్యూల్డ్ తెగలకు కేటాయించిన లోక్‌సభ నియోజకవర్గాలు
గౌడీయ నృత్య

**గౌడీయ నృత్య** అనేది బెంగాల్ రాష్ట్రానికి చెందిన భారతీయ శాస్త్రీయ నృత్య రూపం. ప్రాచీన కవులు, ముఖ్యంగా వైష్ణవ కవులు, గౌడీయ సంగీతంలోని రాగాలు, తాళాలకు అనుగుణంగా రాసిన పాటల ద్వారా ఈ నృత్యం, మతపరమైన కథలను వ్యక్తీకరిస్తుంది. గౌడీయ నృత్య ప్రదర్శనలు హిందూ దేవతలైన శివుడు, గణేశుడికి సంబంధించిన సంప్రదాయాలను, భావనలనూ వ్యక్తపరుస్తాయి. 

ఈ నృత్యాన్ని 1980లలో మహువా ముఖర్జీ పునర్నిర్మించింది. ఆమె రవీంద్రభారతి విశ్వవిద్యాలయంలో అధ్యాపకురాలు. లలిత కళల ఫ్యాకల్టీకి డీన్. తన భర్త అమితావ ముఖర్జీతో కలిసి, ఆమె 1980 ల నుండి గౌడీయ నృత్య శైలిని పునరుద్ధరిస్తోంది. అమెరికాలోని ఓక్లహోమా విశ్వవిద్యాలయంలో ఆమె విజిటింగ్ ప్రొఫెసర్ గా ప్రదర్శనలు, ఉపన్యాసాలు ఇస్తోంది. ఆమె *బెంగాల్ క్లాసికల్ డ్యాన్స్, గౌడీయ నృత్య* అనే పుస్తకాన్ని రాసింది. దీన్ని కోల్‌కతా లోని ది ఏషియాటిక్ సొసైటీ ప్రచురించింది. భారత సాంస్కృతిక మంత్రిత్వ శాఖ గౌడీయ నృత్యంపై పరిశోధనలకు స్కాలర్‌షిప్‌ను ప్రదానం చేసింది.

## నేపథ్యం
1994 సెప్టెంబరు 21 న గౌడీయ నృత్య అనే పేరును ఇండాలాజిస్ట్ బ్రతీంద్రనాథ్ ముఖోపాధ్యాయ సలహా మేరకు స్వీకరించారు. దీనికి కారణం - భారతీయ సంగీతం, సాహిత్యంలో గౌడీయ శైలి ఉనికి ఉంది. పురాతన కాలంలో శశాంకుడి పాలన లోను, పాల, సేన యుగాల సమయంలోనూ మొత్తం బెంగాల్‌ను 'గౌడ' అని పిలిచేవారు. పదిహేనవ శతాబ్దంలో ఒడిశాకు చెందిన సంగీత శాస్త్రవేత్త అయిన మహేశ్వర మొహాపాత్ర, తన అభినయ చంద్రికలో ఏడు రకాల నృత్య శైలులను ప్రస్తావించాడు. వాటిలో గౌడీయ నృత్యం కూడా ఒకటి.

## చరిత్ర
గౌరీక నృత్యం సైద్ధాంతిక పునాదులను పురాతన సంస్కృత గ్రంథం నాట్యశాస్త్రంలో చూడవచ్చు; పురాతన కాలంలో దీని ఉనికిని గౌడీయ శైలి ఆలయం, హిందూ మతం, బౌద్ధమతం, జైన మతాలతో సంబంధం ఉన్న పురావస్తు ప్రదేశాల శిల్పాలలో నృత్య భంగిమలు ధృవీకరించాయి. దీనిని ప్రాచీన బెంగాల్ కవులు ప్రస్తావించారు. భారతదేశం వలస పాలన నుండి స్వాతంత్ర్యం పొందిన తరువాత, 1980లలో పునరుజ్జీవనం, పునర్నిర్మాణం, వ్యాప్తి పొందింది. దీనిని బెంగాలీ పరిశోధకురాలు, నృత్యకారిణి మహువా ముఖర్జీ పునర్నిర్మించింది. ఈ నృత్యంపై పరిశోధన కోసం సాంస్కృతిక మంత్రిత్వ శాఖ పరిశోధన స్కాలర్‌షిప్‌ను ప్రదానం చేసింది, ఇది ప్రధానంగా భారతీయ శాస్త్రీయ నృత్యాలను ప్రోత్సహించడానికి అందిస్తున్నారు. కోల్‌కతాలోని రవీంద్ర భారతి విశ్వవిద్యాలయం, అమెరికాలోని ఒక్లహోమా విశ్వవిద్యాలయం దీనిని శాస్త్రీయ నృత్య రూపంగా గుర్తించాయి.

## మూలాలు

వర్గం:భారతదేశం
వర్గం:జానపద కళారూపాలు
వర్గం:నృత్యం
వర్గం:జానపద నృత్యం
నేహా జోషి

**నేహా జోషి**, మహారాష్ట్రకు చెందిన సినిమా నటి, నిర్మాత. 2010లో *జెండా*, 2014లో *పోస్టర్ బాయ్జ్* సినిమాలలో నటించింది. *ఏక్ మహానాయక్ - డా.బిఆర్ అంబేద్కర్* సిరీస్‌లో బిఆర్ అంబేద్కర్ తల్లి భీమాబాయిగా కూడా నటించింది.

## జననం
నేహా 1986, డిసెంబరు 7న మహారాష్ట్రలోని పూణే నగరంలో జన్మించింది.

## నటనారంగం
కాలేజీ రోజుల్లో ఇంటర్ కాలేజియేట్ డ్రామా పోటీల్లో చురుగ్గా పాల్గొనేది. 2000లో *క్షన్ ఏక్ ప్యూర్* అనే మరాఠీ  కమర్షియల్ నాటకంలోనూ, *ఊన్ పాస్* అనే టెలివిజన్ మరాఠీ సీరియల్ లోనూ నటించి తన నటనాజీవితాన్ని ప్రారంభించింది. మరాఠీ సినిమాలు, నాటకాలు, టెలివిజన్ సీరియల్స్‌లో నటించింది. కొన్ని హిందీ సినిమాల్లో కూడా నటించింది. సమీర్ పాటిల్ దర్శకత్వం వహించిన *పోస్టర్ బాయ్జ్‌* అనే మరాఠీ సినిమాలో నటించి విమర్శకుల ప్రశంసలు అందుకుంది. 2016లో *ఉకాలి* అనే మరాఠీ షార్ట్ ఫిలింని కూడా నిర్మించింది.

## నటించినవి

### సినిమాలు

### టెలివిజన్

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1986 జననాలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:మరాఠీ సినిమా నటీమణులు
వర్గం:మరాఠీ రంగస్థల కళాకారులు
వర్గం:మహారాష్ట్ర మహిళలు
వర్గం:మహారాష్ట్ర సినిమా నిర్మాతలు
యామినీ రెడ్డి

**యామిని రెడ్డి** (జననం 1982 సెప్టెంబరు 1) కూచిపూడి నాట్యకారిణి, ఉపాధ్యాయురాలు, కొరియోగ్రాఫర్. కూచిపూడి బోధనకు అంకితమైన పాఠశాల న్యూఢిల్లీలోని నాట్య తరంగిణికి డైరెక్టర్ గా కూడా వ్యవహరిస్తోంది. ఆమె భారతదేశంలోనే కాక విదేశాలలో విస్తృతంగా ప్రదర్శనలు ఇచ్చింది.

## జీవితం తొలి దశలో
కూచిపూడి విద్వాంసులు డాక్టర్ రాజా, రాధా రెడ్డిలకు జన్మించిన ఆమె చిన్న వయస్సులోనే నృత్యంలోకి ప్రవేశించింది. మూడు సంవత్సరాల వయస్సు నుంచే ఆమె తల్లిదండ్రుల వద్ద కూచిపూడి కళారూపంలో శిక్షణ పొందడమే కాక తన కెరీర్‌ను ప్రారంభించింది. ఈ ప్రదర్శనల కోసం ఎక్కువగా ప్రయాణాలు చేస్తూనే ఆమె న్యూఢిల్లీలోని లేడీ శ్రీరామ్ కాలేజ్ నుండి కామర్స్ (ఆనర్స్)లో బ్యాచిలర్ డిగ్రీ పూర్తిచేసింది. ఆ తరువాత ఫోర్ స్కూల్ నుండి ఇంటర్నేషనల్ బిజినెస్‌లో పోస్ట్ గ్రాడ్యుయేట్ పట్టాపుచ్చుకుంది.

## కెరీర్
యునైటెడ్ కింగ్‌డమ్, యూరప్, యునైటెడ్ స్టేట్స్, యుఎఇ, ఆగ్నేయాసియాలో యామినీ రెడ్డి విస్తృతంగా పర్యటించింది. 2011లో లండన్‌లోని ప్రతిష్టాత్మక విగ్‌మోర్ హాల్‌లో ఆమె ప్రదర్శన ఇచ్చింది. రష్యా, తూర్పు యూరప్‌లలో కూడా పర్యటించింది. అక్కడ 2009లో జరిగిన బ్రిక్ అండ్ స్కో సమ్మిట్‌(BRIC and SCO summit)లో వివిధ దేశాధినేతల సమక్షంలో ప్రదర్శన ఇచ్చే అవకాశం ఆమెకు లభించింది. ఇందులో పాల్గొన్న భారత మాజీ రాష్ట్రపతి డా.ఎ.పి.జె అబ్దుల్ కలాం యామినీ రెడ్డిని ప్రశంసించాడు.

న్యూయార్క్‌కు చెందిన ఆధునిక నర్తకి లియా కర్టిస్‌తో కలిసి ఆమె నిర్మించిన 'హార్మొనీ' మంచి ఆదరణ పొందింది. కేరళలోని నిశాగంధి ఉత్సవంలో ప్రదర్శన ఇచ్చింది. ఆమె భారతదేశంలోని పెర్ఫార్మింగ్ ఆర్ట్స్ కోసం 'ఆడియన్స్ డెవలప్‌మెంట్' అనే పేరుతో పరిశోధన థీసిస్‌ను రచించింది.

## వ్యక్తిగత జీవితం
ఆమెకు శ్రీనివాస్‌తో వివాహమై ఒక కుమారుడు ఉన్నాడు. కుటుంబం హైదరాబాద్‌లో నివసిస్తోంది.

## గుర్తింపు
యామినీ రెడ్డి ప్రపంచ స్థాయిలో కూచిపూడి కళారూపం రంగంలో గుర్తింపు పొందడమేకాక అనేక ప్రతిష్టాత్మక అవార్డులను అందుకుంది. 

* డిస్ట్రిక్ట్ రోటరాక్ట్ క్లబ్ అవార్డు (2000)
* FICCI యంగ్ అచీవర్స్ అవార్డు (2006), న్యూఢిల్లీ
* దేవదాసి నేషనల్ అవార్డు (2007)
* సంగీత నాటక అకాడమీ, నేషనల్ బిస్మిల్లా ఖాన్ యువ పురస్కార్  (2008)
* FICCI యంగ్ అచీవర్స్ అవార్డు, హైదరాబాద్ (2012)
* డబ్లిన్ మేయర్ (ఐర్లాండ్) & Ft లాడర్‌డేల్ (ఫ్లోరిడా, USA) ద్వారా నగరానికి గోల్డెన్ కీ
* SBJ లెజెండ్స్ ఆఫ్ టుమారో టైటిల్ (2015)
* యంగిస్తాన్' అవార్డు, న్యూస్ 24 ఛానల్ (2017)
* ప్రైడ్ ఆఫ్ తెలంగాణ అవార్డు (2019)

## మూలాలు

వర్గం:1982 జననాలు
వర్గం:భారతీయ శాస్త్రీయ నృత్య ప్రదర్శనకారులు
వర్గం:21వ శతాబ్దపు భారతీయ మహిళా కళాకారులు
వర్గం:తెలుగు కళాకారులు
వర్గం:కూచిపూడి నృత్య కళాకారులు
వర్గం:ఆదిలాబాదు జిల్లా నాట్య కళాకారులు
రౌడీలకు సవాల్

**రౌడీలకు సవాల్** 1984, ఆగష్టు 19న విడుదలైన డబ్బింగ్ సినిమా. దీనిని సి.వి.శ్రీధర్ దర్శకత్వంలో శ్రీ రాఘవేంద్ర ఆర్ట్ మూవీస్ బ్యానర్‌పై నాగేశ్వరరావు నిర్మించాడు. తడిక్కుం కరంగళ్ అనే తమిళ సినిమా దీని మాతృక. ఈ చిత్రానికి ఎస్.పి.బాలసుబ్రహ్మణ్యం సంగీత దర్శకుడిగా పనిచేశాడు.
## నటీనటులు
* రజనీకాంత్
* రాధ
* జయశంకర్
* సుజాత
* విజయకుమార్
* వై.జి.మహేంద్రన్
* సిల్క్ స్మిత
* ప్రతాపచంద్రన్
* వనితా కృష్ణచంద్రన్
* ఎల్ఐసి నరసింహన్

## సాంకేతికవర్గం
* కథ, దర్శకత్వం : సి.వి.శ్రీధర్
* మాటలు, పాటలు : రాజశ్రీ
* సంగీతం : ఎస్.పి.బాలసుబ్రహ్మణ్యం
* ఛాయాగ్రహణం : తివారి
* కూర్పు : కె.ఆర్.రామలింగం 
* నిర్మాత : నాగేశ్వరరావు
## మూలాలు

## బయటిలింకులు
*

వర్గం:డబ్బింగ్ సినిమాలు
వర్గం:రజనీకాంత్ నటించిన సినిమాలు
వర్గం:రాధ నటించిన సినిమాలు
వర్గం:సుజాత నటించిన సినిమాలు
వర్గం:ఎస్.పి.బాలసుబ్రహ్మణ్యం సంగీత దర్శకత్వం చేసిన సినిమాలు
వర్గం:సిల్క్ స్మిత నటించిన సినిమాలు
ఏక్నాథ్ ఈశ్వరన్

**ఏక్నాథ్ ఈశ్వరన్** (డిసెంబర్ 17, 1910 – అక్టోబర్ 26, 1999) భారతదేశంలో జన్మించిన ఆధ్యాత్మిక గురువు, రచయిత. భగవద్గీత, ఉపనిషత్తుల వంటి భారతీయ ధర్మ గ్రంథాల అనువాదకుడు.

ఈశ్వరన్ భారతదేశంలోని నాగ్‌పూర్ విశ్వవిద్యాలయంలో ఆంగ్ల సాహిత్యం ఆచార్యుడు, 1959లో అతను యునైటెడ్ స్టేట్స్‌కు కాలిఫోర్నియా విశ్వవిద్యాలయం, బర్కిలీలో ఫుల్‌బ్రైట్ స్కాలర్‌గా వచ్చాడు, అక్కడ అతను ధ్యానంపై కోర్సులను బోధించాడు. 1961లో, ఈశ్వరన్ ఉత్తర కాలిఫోర్నియాలో బ్లూ మౌంటైన్ సెంటర్ ఆఫ్ మెడిటేషన్, నీలగిరి ప్రెస్‌ని స్థాపించారు. నీలగిరి ప్రెస్ ఆయన రచించిన ముప్పైకి పైగా పుస్తకాలను ప్రచురించింది.
## మూలాలు

వర్గం:ఆధ్యాత్మికవేత్తలు
వర్గం:ఆధ్యాత్మిక గురువులు
తెలంగాణ ఆహార సంస్థ

**తెలంగాణ ఆహార సంస్థ** (ఆంగ్లం: Telangana Foods) అనేది తెలంగాణ ప్రభుత్వ మాతాశిశు సంక్షేమ శాఖకు చెందిన ఒక విభాగం. పాఠశాలకు, ప్రీ-స్కూల్ పిల్లలు, గర్భిణీ స్త్రీలు, పాలిచ్చే తల్లులకోసం పౌష్టికాహారాన్ని తయారుచేయడం, సరఫరా చేయడం వంటి కార్యకలాపాలకోసం ఈ సంస్థ ఏర్పాటుచేయబడింది. ఇది హైదరాబాదు, నాచారంలోని ఐడీఏలో ఉంది.

## ఏర్పాటు
1971లో డైరెక్టర్ ఆఫ్ కేర్ ఇన్ ఇండియా/కేర్ అడ్మినిస్ట్రేటర్ అందించిన ప్రతిపాదనల ఆధారంగా 1971-72లో ప్రాథమిక పాఠశాల పిల్లలకు మధ్యాహ్న భోజన కార్యక్రమం కింద రెడీ-టు-ఈట్ ఆహార పదార్థాలను తయారు చేసేందుకు ఉమ్మడి ఆంధ్రప్రదేశ్ ప్రభుత్వం విద్యాశాఖ 1971 సెప్టెంబరు 4న జారీచేసిన జీవో ఎంఎస్ నెంబరు 1419 ద్వారా ఈ సంస్థ ఏర్పాటుచేయబడింది. 1987 ఆగస్టు 29వ తేదీన జరిగిన ఆంధ్రప్రదేశ్ పోషకాహార మండలి సమావేశంలో ఈ సంస్థ పేరు *ఆంధ్రప్రదేశ్ ఆహార సంస్థ*గా మార్చబడింది.

తెలంగాణ రాష్ట్రం ఏర్పడిన తరువాత జీవో ఎంఎస్ నెంబరు 2 ప్రకారం, ఆంధ్రప్రదేశ్ ఆహార సంస్థ నుండి విడదీయబడి "తెలంగాణ ఆహార సంస్థ" ఏర్పడింది.

## లక్ష్యాలు
* నాణ్యమైన ఫోర్టి ఫైడ్ బియ్యం ఉత్పత్తి చేయడం
* పేద మహిళలు, పిల్లలలో పోషకాహార లోపాన్ని తగ్గించడం
* ఐసిడిఎస్ ప్రాజెక్టులు, ప్రభుత్వ పథకాల అమలును సులభతరం చేయడం
* ఆహార తయారీలో వైవిధ్యం, వాణిజ్యీకరణ కార్యక్రమాలను విస్తరించడం
* అంతర్జాతీయ ఏజెన్సీల సహాయంతో ముడిపదార్థాల ప్రిప్రాసెసింగ్ & ఫుడ్ ప్రాసెసింగ్ సామర్థ్యాన్ని సృష్టించడం
* ఆహారం, పోషకాహార సమస్యలు అవసరాల అధ్యయనం కోసం సంస్థలను ప్రోత్సహించడం

## ఎక్స్ ట్రూడర్ ప్లాంట్
ఆధునిక సాంకేతికతతో 18,404 అడుగుల స్థలంలో 42 కోట్ల రూపాయలతో నిర్మించిన ఆసియాలోనే అతిపెద్ద ఎక్స్ ట్రూడర్ ప్లాంట్ ను 2022 డిసెంబరు 19న తెలంగాణ రాష్ట్ర గిరిజన స్త్రీ శిశు సంక్షేమ శాఖామంత్రి సత్యవతి రాథోడ్ ప్రారంభింchaaru. 1975లో నిర్మించిన పాత ప్లాంట్ సరిపోకపోవడంతో రానున్న భవిష్యత్ దృష్ట్యా ఏర్పాటుచేసిన ఈ నూతన ప్లాంట్ ద్వారా గంటకు 4 మెట్రిక్ టన్నుల ఉత్పత్తి జరగుతుంది. ఈ నూతన ప్లాంట్ ద్వారా తెలంగాణ, ఆంధ్ర ప్రదేశ్, ఒరిస్సా, ఛత్తీస్ ఘడ్ రాష్ట్రాలకు పోషకాహారం అందించవచ్చు. ఈ కార్యక్రమంలో రాష్ట్ర కార్మిక శాఖామంత్రి సి.హెచ్. మల్లారెడ్డి, ఎమ్మెల్సీ సురభి వాణి దేవి, ఉప్పల్ ఎమ్మెల్యే బేతి సుభాష్ రెడ్డి, తెలంగాణ ఫుడ్స్ చైర్మన్ రాజీవ్ సాగర్ పాల్గొన్నారు.

## ఇతర వివరాలు
2022 నాటికి సంస్థ ఉత్పత్తి చేసే బాలామృతం, బాలామృతం+, స్నాక్స్ వల్ల తెలంగాణలోని 33 జిల్లాల్లోని 35,699 అంగన్వాడీ సెంటర్ల ద్వారా దాదాపు 15.5 లక్షల మంది, ఆంధ్రప్రదేశ్ లోని 55,605 అంగన్వాడీ కేంద్రాల ద్వారా 16.12 లక్షల మంది పోష్టికాహారం అందుకుంటున్నారు.

## పరిపాలన
2022 జూన్ 30న తెలంగాణ ఆహార సంస్థ చైర్మన్‌గా మేడే రాజీవ్‌ సాగర్‌ నియమించబడ్డాడు.

## మూలాలు

## బయటి లంకెలు
* అధికారిక వెబ్సైటు 

వర్గం:తెలంగాణ
వర్గం:తెలంగాణ ప్రభుత్వం
వర్గం:తెలంగాణ ప్రభుత్వ సంస్థలు
సత్స్వరూప దాస గోస్వామి

**సత్స్వరూప దాస గోస్వామి** (IAST: సత్-స్వరూప దాస గోస్వామి, దేవనాగరి: సత్స్వరూప దాస్ గోస్వామి) భక్తివేదాంత స్వామికి సీనియర్ శిష్యుడు, ఇతడు ఇంటర్నేషనల్ సొసైటీ ఫర్ కృష్ణ కాన్షియస్‌నెస్‌ని స్థాపించాడు.  ఇది పశ్చిమ దేశాలలో హరే కృష్ణ ఉద్యమంగా ప్రసిద్ధి చెందింది.  రచయితగా, కవిగా, కళాకారుడిగా సేవలందిస్తూ, సత్స్వరూప దాస గోస్వామి భక్తివేదాంత స్వామి  అధికారిక జీవిత చరిత్ర, శ్రీల ప్రభుపాద-లీలామృత రచయిత. ప్రభుపాద మరణానంతరం, భావి శిష్యులను ప్రారంభించేందుకు ఎంపిక చేయబడిన పదకొండు మంది శిష్యులలో సత్స్వరూప దాస గోస్వామి ఒకరు.  సత్స్వరూప దాస గోస్వామి, సెప్టెంబరు 1966లో భక్తివేదాంత స్వామిచే నియమించబడిన మొదటి కొద్దిమంది పాశ్చాత్యులలో ఒకరు. అతను వైష్ణవ రచయిత, కవి, ఉపన్యాసకుడు, అతను వైష్ణవ గ్రంథాల ఆధారంగా పద్యాలు, జ్ఞాపకాలు, వ్యాసాలు, నవలలు, అధ్యయనాలతో సహా వందకు పైగా పుస్తకాలను ప్రచురించాడు.
## మూలాలు

వర్గం:ఆధ్యాత్మికవేత్తలు
వర్గం:ఆధ్యాత్మిక వ్యక్తులు
నెల్లూరు గ్రామీణ మండలం

**నెల్లూరు గ్రామీణ మండలం** , ఆంధ్రప్రదేశ్ రాష్ట్రంలోని శ్రీ పొట్టి శ్రీరాములు నెల్లూరు జిల్లాకు చెందిన మండలం.  ఆంధ్రప్రదేశ్ జిల్లాల పునర్వ్యవస్థీకరణ - 2022 లో భాగంగా శ్రీ పొట్టి శ్రీరాములు నెల్లూరు జిల్లా పరిధిని సవరించుటలో భాగంగా, లోగా ఉన్న నెల్లూరు మండల స్థానంలో నెల్లూరు గ్రామీణ మండలం , నెల్లూరు పట్టణ మండలం , అనే రెండు కొత్త మండలాలు ఏర్పడ్డాయి. ఇది నెల్లూరు రెవెన్యూ డివిజను పరిధిలోకి వస్తుంది.దీని పరిపాలనా కేంద్రం నెల్లూరు.

## మండలం లోని గ్రామాలు

### రెవెన్యూ గ్రామాలు

# అక్కచెరువుపాడు
# అల్లీపురం
# అమనచెర్ల
# అంబాపురం
# చింతరెడ్డిపాలెం
# దేవరపాలెం
# దొంతలి
# గొల్ల కందుకూరు
# గుడిపల్లిపాడు
# గుండ్లపాలెం
# కాకుపల్లె-I
# కాకుపల్లె-II
# కందమూరు
# కనుపర్తిపాడు
# మన్నవరప్పాడు
# మట్టెంపాడు
# మొగల్లపాలెం
# ములుముది
# ఒగురుపాడు
# పెద్ద చెరుకూరు
# పెనుబర్తి
# పొత్తెపాలెం
# సజ్జాపురం
# దక్షిణ మోపూరు
# ఉప్పుటూరు
# వెల్లంటి

### రెవెన్యూయేతర గ్రామాలు

# నారాయణరెడ్డిపేట
# కల్లూరుపల్లె
# విసవావిలేటిపాడు
# పడారుపల్లి

## మూలాలు

## వెలుపలి లంకెలు

వర్గం:2022 పునర్వ్యస్థీకరణలో ఏర్పడిన ఆంధ్రప్రదేశ్ మండలాలు
మహాసముంద్ లోక్‌సభ నియోజకవర్గం

**మహాసముంద్ లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, ఛత్తీస్‌గఢ్ రాష్ట్రంలోని 11 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఎనిమిది అసెంబ్లీ స్థానాలు ఉన్నాయి.
## లోక్‌సభ నియోజకవర్గం పరిధిలో అసెంబ్లీ స్థానాలు

## ఎన్నికైన పార్లమెంటు సభ్యులు

## మూలాలు

## వెలుపలి లంకెలు

వర్గం:ఛత్తీస్‌గఢ్ లోక్‌సభ నియోజకవర్గాలు
మూన్ లైటింగ్

thumb|260x260px|క్యాబ్ డ్రైవర్ - ఒక సాధారణ సైడ్ జాబ్
thumb|260x260px|ఫుడ్ డెలివరీ - ఒక సాధారణ సైడ్ జాబ్
**మూన్ లైటింగ్** (ఆంగ్లం: moonlighting) అనేది కార్పొరేట్‌ పరిభాషలో, తాము ఉద్యోగం చేస్తున్న సంస్థ‌ల‌కు తెలియ‌కుండా ఖాళీ స‌మ‌యాల్లో ఇత‌ర సంస్థ‌ల‌కూ ప‌నిచేయ‌డం. ఈ స‌రికొత్త విధానం క‌రోనా ఉద్ధృతి నేప‌థ్యంలో వచ్చిన వ‌ర్క్ ఫ్రం హోం పధ్ధతి అమ‌లు నుండి మన దేశంలో పురుడుపోసుకుంది. అయితే కొన్ని కంపెనీలు మూన్‌ లైటింగ్‌ను ప్రోత్సహిస్తుంటే మరికొన్ని కంపెనీలు మాత్రం దీన్ని తీవ్రంగా వ్యతిరేకిస్తున్నాయి.

## నేపధ్యం
ఒక వ్యక్తి తన ప్రాథమిక ఉద్యోగం నుండి వచ్చే ఆదాయం సరిపోనప్పుడో లేదా ఎక్కువ ఆదాయాన్ని సంపాదించాలనే కోరికతోనో సైడ్ జాబ్‌లు చేయాల్సివస్తుంది. ఇది సాధారణ పని వేళల తర్వాత నిర్వహించబడుతుంది. సైడ్ జాబ్‌ అనేది పూర్తి-సమయం ఉద్యోగం, పార్ట్-టైమ్ కాంట్రాక్ట్ లేదా ఫ్రీలాన్స్ పని కావచ్చు. అనధికారికంగా ఈ విధానాన్ని మూన్‌లైటింగ్ అని పిలుస్తారు, సాధారణంగా ఒక వ్యక్తి ఒకటి కంటే ఎక్కువ సైడ్ జాబ్‌లను కూడా కలిగి ఉండవచ్చు.

అమెరికా లాంటి అభివృద్ధిచెందిన దేశాలలోసైతం వేతన స్తబ్దత కారణంగా సైడ్ జాబ్‌లు జనాదరణ పొందాయి. ఆదాయం జీవన వ్యయం పెరుగుదలకు అనుగుణంగా లేక దాదాపు సగం మంది అమెరికన్లు సైడ్ జాబ్ కలిగి ఉన్నారని నివేదికలున్నాయి, వీరిలో 43% పూర్తి-కాల కార్మికులు ఉన్నారు. యునైటెడ్ కింగ్‌డమ్‌లో 60 శాతం మంది విద్యార్థులు పార్ట్ టైం ఉద్యోగం చేసుకుంటున్నారు, కారణం 43 శాతం మంది అద్దె ఖర్చులు చెల్లించవలసి ఉంటుంది. అంతేకాకుండా విద్యార్థి రుణాలను చెల్లించడానికి సైడ్ జాబ్ అనేది ఒక సాధనం.

అలాగే ఒక వ్యక్తి ప్రాథమిక ఉద్యోగం ఆదాయాన్ని మాత్రమే అందిస్తుంది, సంతోషాన్ని ఇవ్వలేదు. అందుకని వారు ఇష్టపడే సైడ్ జాబ్‌ను కొనసాగించవచ్చు,

## పర్యవసానం
ఒక కంపెనీలో ఉద్యోగం చేస్తూ మరొక సంస్థలో పనిచేయడంపై ఐటీ పరిశ్రమ వర్గాల్లో భిన్నాభిప్రాయాలున్నాయి. స్విగ్గీ వంటి ఫుడ్ డెలివరీ కంపెనీలు మూన్ లైటింగ్ కు అంగీకరిస్తున్నాయి, టెక్ మహీంద్రా చీఫ్ ఎగ్జిక్యూటివ్ ఆఫీసర్ సిపి గుర్నానీ వంటి వారు సైతం తమకు అభ్యంతరం లేదని చెప్పారు. అయితే ఇన్ఫోసిస్, విప్రో మాత్రం మూన్ లైటింగ్ పై సీరియస్ గా ఉన్నాయి. 

తమ కంపెనీలో ఉద్యోగం చేస్తూ తమ పోటీదారుల కోసం కూడా పనిచేస్తున్న 300 మంది ఉద్యోగులను తొలగిస్తున్నట్లు విప్రో సంస్థ ఎగ్జిక్యూటివ్ చైర్మన్ రిషద్ ప్రేమ్‌జీ 2022 సెప్టెంబరు 21న ప్రకటించారు.

## అదనపు ఆదాయం - పన్ను
ఈ ఆదాయంపై కూడా నిబంధనల ప్రకారం పన్ను చెల్లించాల్సి ఉంటుంది. కాంట్రాక్ట్ ఉద్యోగులకు గానీ, ప్రొఫెషనల్ ఉద్యోగులకు కానీ ఆదాయపు పన్ను చట్టంలోని సెక్షన్ 194జె ప్రకారం రూ. 30 వేలు దాటిన తర్వాత 10 శాతం ట్యాక్స్ డిడక్షన్ సోర్స్ (టీడీఎస్) వర్తిస్తుంది. అలాగే ఒక ఆర్థిక సంవత్సరంలో చేసిన చెల్లింపు లక్ష రూపాయలు దాటినప్పుడు కూడా టీడీఎస్‌ను మినహాయించాల్సి ఉంటుంది. 

## మూలాలు

వర్గం:వృత్తులు
వర్గం:ఉద్యోగ వర్గీకరణలు
వర్గం:ఉద్యోగవకాశాలు
అరుణాచల్ పశ్చిమ లోక్‌సభ నియోజకవర్గం

**అరుణాచల్ పశ్చిమ లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, అరుణాచల్ ప్రదేశ్ రాష్ట్రంలోని 02 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలోకి 33 అసెంబ్లీ స్థానాలు వస్తాయి.
## లోక్‌సభ నియోజకవర్గం పరిధిలో అసెంబ్లీ స్థానాలు

## ఎన్నికైన పార్లమెంటు సభ్యులు

## మూలాలు

## వెలుపలి లంకెలు

వర్గం:అరుణాచల్ ప్రదేశ్
వర్గం:ఈశాన్య రాష్ట్రాల లోని లోక్‌సభ నియోజకవర్గాలు
వర్గం:అరుణాచల్ ప్రదేశ్ లోక్‌సభ నియోజకవర్గాలు
క్రాంతి (2018 సినిమా)

**క్రాంతి** వడ్డే కిషోర్ సమర్పణలో వడ్డే రమేష్ నిర్మించిన తెలుగు సినిమా. విజయమాధవి ఫిలిమ్స్ బ్యానర్‌పై వెలువడిన ఈ సినిమాకు సెల్వి స్క్రీన్ ప్లే సమకూర్చి దర్శకత్వం వహించాడు. రాజ్ సంగీత దర్శకత్వంలో వడ్డే నవీన్, సింధులు జంటగా నటించిన ఈ సినిమా 2018లో విడుదలయ్యింది. 
## నటీనటులు
* వడ్డే నవీన్
* సింధు
* బాబు
* బేబి
* బ్రహ్మానందం
* మణివణ్ణన్
* రఘువరన్
* రజిత
* రేఖ
* శుభ 
* బాబు మోహన్ 
* గుండు హనుమంతరావు 

## సాంకేతిక వర్గం

* స్క్రీన్ ప్లే, దర్శకత్వం: వి.ఎస్.రెడ్డి 
* కధ: సెల్వ 
* మాటలు: వినయ్- శ్రీరామకృష్ణ- రమేష్ - గోపీ 
* పాటలు: వేటూరి సుందర రామమూర్తి- భువనచంద్ర- చంద్రబోస్ 
* నేపథ్య గానం: శ్రీపతి పండితారాధ్యుల బాలసుబ్రహ్మణ్యం, మనో, చిత్ర, స్వర్ణలత 
* సంగీతం: రాజ్ 
* ఫోటోగ్రఫీ: కె.ఎస్.సెల్వరాజ్  
* ఆపరేటివ్ కెమెరామెన్: నిరంజన్
* కూర్పు: కోటగిరి వెంకటేశ్వరరావు 
* పోరాటాలు: సాహుల్ 
* అసోసియేట్ డైరెక్టర్: పి.రవి- మణికంఠన్ 
* నిర్మాత: వడ్డే రమేష్ 
* నిర్మాణ సంస్థ: శ్రీ విజయ మాధవి ఫిలింస్ 
* విడుదల:2018. 

## పాటల జాబితా

# వద్దు వద్దు పడితే వాన గుట్టు మట్టు
# సోనియా లుక్ ఇస్తే ఏదో హొ గయ
# రాత్రంతా రాజేస్తా రాసిస్తా రవ్వల వోణి
# చందమామ బస్తీలో అందగత్తె దొరికింది
# గుమ్మా గుమ్మా గుమ్మా  తోచదు నాకు ఒక క్షణమైనా
# కల అనుకో కధ అనుకో మరువకు నా ప్రేమ పాట

## మూలాలు

## బయటిలింకులు
*
సిల్చార్ లోక్‌సభ నియోజకవర్గం

**సిల్చార్ లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, అసోం రాష్ట్రంలోని 14 పార్లమెంటరీ నియోజకవర్గాలలో ఒకటి. ఈ నియోజకవర్గం ఏడు అసెంబ్లీ స్థానాలతో ఏర్పడింది. సిల్చార్ నియోజకవర్గం 1951 నుండి 1971 వరకు క్యాచర్ నియోజకవర్గంగా ఉంది.
## లోక్‌సభ నియోజకవర్గం పరిధిలో అసెంబ్లీ స్థానాలు

## ఎన్నికైన పార్లమెంటు సభ్యులు

## మూలాలు

## వెలుపలి లంకెలు

వర్గం:అసోం లోక్‌సభ నియోజకవర్గాలు
వర్గం:షెడ్యూల్డ్ కులాలకు కేటాయించిన లోక్‌సభ నియోజకవర్గాలు
కల్పన (ఇలవరసి)

**ఇలవరసి** ఒక భారతీయ సినిమా నటి. ఈమె తమిళ, తెలుగు, కన్నడ, మలయాళ సినిమాలలో నటించింది. 1982-1992 మధ్య కాలంలో ఈమె అనేక కథానాయిక పాత్రలను ధరించింది. ఈమె తమిళ సినిమాలలో ఇలవరసి అనే పేరుతో, తెలుగు సినిమాలలో కల్పన అనే పేరుతో, కన్నడ సినిమాలలో మంజులా శర్మ అనే పేరుతో నటించింది. 1990లలో ఈమె సహాయ పాత్రలలో రాణించింది. 
## నటించిన సినిమాలు
ఈమె నటించిన తెలుగు సినిమాల పాక్షిక జాబితా:

## టెలివిజన్
* అంతరంగాలు  - ధారావాహిక

## పురస్కారాలు
;నంది పురస్కారాలు (1988)
*  ఉత్తమ సహాయ నటి - *[[సగటు మనిషి]]* చిత్రంలో నటనకు

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:మలయాళ సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:20వ శతాబ్ద భారతీయ నటీమణులు
వర్గం:21వ శతాబ్ద భారతీయ సినిమా నటీమణులు
వర్గం:టెలివిజన్ నటీమణులు
వర్గం:1967 జననాలు
నామ్‌దేవ్ ధసల్

**నామ్‌డియో లక్ష్మణ్ ధసల్** ( 1949 ఫిబ్రవరి 15 - 2014 జనవరి 15) భారతదేశంలోని మహారాష్ట్ర నుండి మరాఠీ కవి, రచయిత, దళిత కార్యకర్త. అతను 1972లో దళిత్ పాంథర్స్ వ్యవస్థాపకులలో ఒకడు, ఇది భారతీయ సమాజంలో కుల సోపానక్రమాన్ని నాశనం చేయాలనే లక్ష్యంతో ఒక సామాజిక ఉద్యమం. ఈ ఉద్యమం 1970లు, 1980లలో చురుకుగా ఉంది, ఆ సమయంలో అది భారతదేశంలో దళిత్ అనే పదాన్ని వాడుకలోకి తెచ్చింది. ధసల్‌కు 1999లో పద్మశ్రీ, 2004లో సాహిత్య అకాడమీ నుండి జీవితకాల సాఫల్య పురస్కారం.

## జీవిత చరిత్ర
నామ్‌డియో ధసల్ భారతదేశంలోని పూనాలోని ఖేడ్ తాలూకాలో 1949లో జన్మించారు. అతను ఆరేళ్ల వయసులో తన కుటుంబంతో కలిసి ముంబైకి వెళ్లారు. అతను దళిత మహార్ కులానికి చెందినవాడు, పేదరికంలో పెరిగాడు. బౌద్ధాన్ని తన మతంగా స్వీకరించాడు. 1977లో మరాఠీ రచయిత్రి మల్లికా షేక్‌ ను వివాహం చేసుకున్నారు. అయితే గృహహింసతో వివాహం చెడిపోయింది. 1981లో దీర్ఘకాల మానసిక అనారోగ్యంతో ధసల్ మరణించాడు.

## కూడా చూడండి
* సాహిత్య అకాడమీ
* కేంద్రీయ సాహిత్య అకాడమీ అవార్డు
* తపన్ కుమార్ ప్రధాన్
* కావరికుళం కందన్ కుమారన్

## సూచనలు

వర్గం:1949 జననాలు
వర్గం:2014 మరణాలు
వర్గం:మరాఠీ కవులు
వర్గం:మరాఠీ రచయితలు
వర్గం:దళిత ఉద్యమకారులు
వర్గం:పద్మశ్రీ పురస్కార గ్రహీతలు
హైదరాబాదు క్రికెట్ సంఘం

**హైదరాబాదు క్రికెట్ సంఘం** (ఆంగ్లం: Hyderabad Cricket Association) అనేది హైదరాబాదు, తెలంగాణ రాష్ట్రంలోని ఇతర జిల్లాలు, హైదరాబాదు క్రికెట్ జట్టు కార్యకలాపాలకు పాలకమండలి. ఇది బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియాకు అనుబంధంగా పనిచేస్తుంది. ఇది 1934లో స్థాపించబడింది.

హైదరాబాద్‌ క్రికెట్‌ అసోసియేషన్‌ (హెచ్‌సీఏ) హైదరాబాద్‌లోని రాజీవ్ గాంధీ అంతర్జాతీయ క్రికెట్ స్టేడియంను నిర్వహిస్తుంది, ఇది అంతర్జాతీయ స్థాయి టెస్ట్, ODI, T20 క్రికెట్ మ్యాచ్‌లకు ఆతిథ్యం ఇస్తుంది.

2022 సెప్టెంబరు 25న ఉప్పల్‌ స్టేడియంలో భారత్‌-ఆస్ట్రేలియా మధ్య టీ-20 మ్యాచ్‌ జరగనున్న నేపథ్యంలో టికెట్ల విక్రయాలు చేపట్టిన హెచ్‌సీఏకు చేదు అనుభవం ఎదురైంది. సికింద్రాబాద్‌లోని జింఖానా మైదానంలో టికెట్ల విక్రయ కేంద్రం వద్ద అంచనాలకు మించి అభిమానులు ఒక్కసారిగా తోసుకుని రావడంతో పరిస్థితి ఉద్రిక్తంగా మారింది. వాళ్లను నియంత్రించేందుకు పోలీసులు లాఠీఛార్జ్‌ చేయడంతో తొక్కిసలాటకు దారితీసింది. 2022 సెప్టెంబరు 22న జరిగిన ఈ ఘటనలో పలువురు స్పృహ తప్పి పడిపోయారు. ఈ తొక్కిసలాటకు హెచ్‌సీఏ నిర్లక్ష్యమే కారణమని అజారుద్దీన్‌, హెచ్‌సీఏ నిర్వాహకులపై బేగంపేట పోలీస్‌స్టేషన్‌లో అభిమానులు ఫిర్యాదు చేశారు.

## తెలంగాణ టి20 ప్రీమియర్ లీగ్
2017 డిసెంబరులో రాష్ట్రవ్యాప్తంగా కాకా T20 టోర్నమెంట్‌ను నిర్వహించడంతో హెచ్‌సీఏ తెలంగాణ T20 ప్రీమియర్ లీగ్‌ని ప్రారంభించింది.

## ప్రస్తుత పాలక మండలి

* అధ్యక్షుడు : జగన్ మోహన్ రావు అరిశనపల్లి
* వైస్ ప్రెసిడెంట్: సర్దార్ దల్జీత్ సింగ్
* కార్యదర్శి: ఆర్ దేవరాజ్ 
* ఉమ్మడి కార్యదర్శి: టి బసవరాజ్ 
* కోశాధికారి: సీజే శ్రీనివాస్ రావు
* కౌన్సిలర్: సునీల్ కుమార్

## క్రికెటర్లు
హైదరాబాదు క్రికెట్ సంఘం తరపున అనేకమంది క్రికెటర్లు ఫస్ట్-క్లాస్, లిస్టు ఎ, ట్వంటీ20 క్రికెట్ లలో మ్యాచ్ లు అడారు.

## మూలాలు


## వెలుపలి లంకెలు

వర్గం:తెలంగాణలో క్రికెట్
వర్గం:1933లో స్థాపించబడిన క్రీడా సంస్థలు
వర్గం:1933 భారతదేశంలోని స్థాపనలు
వర్గం:భారతదేశం లోని క్రికెట్ పాలక సంస్థలు
మహారాణి తారాబాయి

**తారాబాయి భోంస్లే** 1700 - 1708 కాలంలోని భారతదేశంలో గల మరాఠా సామ్రాజ్యానికి రాజప్రతినిధి. ఆమె రాజారాం భోంస్లే రాణి, శివాజీ సామ్రాజ్యానికి కోడలు.  ఆమె తన భర్త మరణం తర్వాత మరాఠా భూభాగాలపై మొఘల్ ఆక్రమణకు వ్యతిరేకంగా ప్రతిఘటనను సజీవంగా ఉంచడంలో, ఆమె కుమారుడు శివాజీ II రీజెంట్‌గా వ్యవహరించడంతో ఆమె ప్రశంసలు అందుకుంది.
## కుటుంబం, ప్రారంభ జీవితం
తారాబాయి మోహిత వంశం నుండి వచ్చింది.  ఆమె మరాఠా సామ్రాజ్య స్థాపకుడు-రాజు శివాజీ కమాండర్-ఇన్-చీఫ్ హంబీరావ్ మోహితే కుమార్తె. హంబీరావ్ సోదరి సోయారాబాయి శివాజీకి రాణి, అతని చిన్న కొడుకు రాజారామ్ I తల్లి. తారాబాయి 8 సంవత్సరాల వయస్సులో 1682లో రాజారామ్‌ను వివాహం చేసుకున్నారు.
## షాహుతో యుద్ధం
మరాఠా దాడిని విభజించడానికి, మొఘలులు కొన్ని షరతులపై శంభాజీ కుమారుడు తారాబాయి మేనల్లుడు షాహూ Iని విడుదల చేశారు.  అతను వెంటనే తారాబాయి, ఆమె కుమారుడు శివాజీ II మరాఠా రాజకీయ నాయకత్వం కోసం సవాలు చేశాడు.  అతని న్యాయ స్థానం, పీష్వా బాలాజీ విశ్వనాథ్ దౌత్యం కారణంగా తారాబాయిని పక్కన పెట్టి షాహు చివరికి విజయం సాధించాడు.  తారాబాయి 1709లో కొల్హాపూర్‌లో ప్రత్యర్థి న్యాయస్థానాన్ని స్థాపించింది, ఆమె కుమారుడు శివాజీ IIని కొల్హాపూర్‌కి మొదటి ఛత్రపతిగా కొల్హాపూర్ శివాజీ I అని పిలుస్తారు.  అయితే, కొల్హాపూర్ శివాజీ I 1714లో రాజారామ్, రాజసాబాయి చేత పదవీచ్యుతుడయ్యాడు, ఆమె తన సొంత కొడుకు శంభాజీ IIని సింహాసనంపై కూర్చోబెట్టింది. తారాబాయి, ఆమె కుమారుడిని శంభాజి II చెరసాలలో ఉంచారు.  కొల్హాపూర్‌కి చెందిన శివాజీ I 1726లో మరణించాడు. తర్వాత తారాబాయి 1730లో షాహూ Iతో రాజీపడి, సతారాలో నివసించడానికి వెళ్లింది కానీ ఎలాంటి రాజకీయ అధికారం లేకుండాపోయింది.
## మూలాలు

వర్గం:స్వాతంత్ర్యోద్యమంలో స్త్రీలు
వర్గం:స్వాతంత్ర్య సమర యోధులు
నెల్లూరు పట్టణ మండలం

**నెల్లూరు పట్టణ మండలం** , ఆంధ్రప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లాకు చెందిన మండలం.  ఆంధ్రప్రదేశ్ జిల్లాల పునర్వ్యవస్థీకరణ - 2022 లో భాగంగా శ్రీ పొట్టి శ్రీరాములు నెల్లూరు జిల్లా పరిధిని సవరించుటలో భాగంగా, లోగా ఉన్న నెల్లూరు మండల స్థానంలో, నెల్లూరు గ్రామీణ మండలం , నెల్లూరు పట్టణ మండలం , అనే రెండు కొత్త మండలాలు ఏర్పడ్డాయి. ఇది నెల్లూరు రెవెన్యూ డివిజను పరిధిలోకి వస్తుంది.దీని పరిపాలనా కేంద్రం నెల్లూరు. ఈ మండలం నెల్లూరు నగరపాలక సంస్థకు చెందిన 15 వార్టు సచివాలయాలు ఉన్నాయి. 
## మండలం లోని పట్టణాలు

* నెల్లూరు
* బుజ బుజ నెల్లూరు (జనగణన పట్టణం)

## మండలం లోని గ్రామాలు
ఈ మండలం పౌర సౌకర్యాలకు భాధ్యత వహించే నెల్లూరు నగరపాలక సంస్థ పరిధిలో ఒక భాగంగా ఉన్నందున మండల పరిధిలో గ్రామాలు లేవు.

## మూలాలు

## వెలుపలి లంకెలు

వర్గం:2022 పునర్వ్యస్థీకరణలో ఏర్పడిన ఆంధ్రప్రదేశ్ మండలాలు
అజ్నాలా

**అజ్నాలా** భారతదేశం, పంజాబ్ రాష్ట్రంలోని అమృత్‌సర్ నగరానికి సమీపంలో ఉన్న ఒక పట్టణం. ఇది అమృత్‌సర్ జిల్లాలోని ఒక నగర పంచాయతీ. అమరవీరుల ప్రదేశమైన కలియన్ వాలా ఖుహ్, ఇక్కడి పర్యాటక ప్రదేశం.

అజ్నాలా పశ్చిమ పంజాబ్‌లో  వద్ద పాకిస్తాన్ సరిహద్దుకు సమీపంలో ఉంది.  సముద్రమట్టం నుండి దీని సగటు ఎత్తు 213&nbsp;మీటర్లు. అజ్నాలా, ప్రసిద్ధ పంజాబీ గాయకుడు AP ధిల్లాన్ స్వస్థలం. 2021 లో భారతదేశ పర్యటన సందర్భంగా అతను తన స్వస్థలమైన అజ్నాలాను సందర్శించాడు.

## చరిత్ర

### 1857 తిరుగుబాటు
1857 నాటి సిపాయీల తిరుగుబాటు సమయంలో, 26వ స్థానిక పదాతిదళానికి చెందిన 282 మంది సిపాయిలు లాహోర్‌లో తిరుగుబాటు చేశారు. తదనంతరం తమకు న్యాయమైన విచారణ జరుగుతుందని నమ్మి లొంగిపోయారు. అప్పటి జిల్లా డిప్యూటీ కమీషనర్ అయిన ఫ్రెడరిక్ హెన్రీ కూపర్ విచారణ లేకుండానే వారిని ఉరితీయించాడు.  మృతదేహాలను పోలీస్ స్టేషన్ సమీపంలో ఉన్న లోతైన ఎండిపోయిన బావిలో పడేశారు. తరువాత దానిని బొగ్గు, సున్నం, ధూళితో పూడ్చేసారు.   2014 మార్చిలో స్థానిక సిక్కు గురుద్వారా అధిపతి, మందిరంలో బావిని తవ్విస్తున్నపుడు ఖననం చేయబడిన వారి అవశేషాలు బయటపడ్డాయని ప్రకటించారు.   స్థానిక పంజాబీ మాండలికంలో ఈ బావిని షహీదాన్ దా ఖు అని పిలుస్తారు, దీని అర్థం "అమరవీరుల బావి".


దస్త్రం:Inscription of Kalianwala Khu ( Black well) or Shaheedan da Khu.jpg|కలియన్వాలా ఖు (నల్ల బావి) లేదా షహీదాన్ దా ఖు శాసనం
దస్త్రం:Kalianwala Khu ( Black well) or Shaheedan da Khu 02.jpg|కలియన్‌వాలా ఖు (నల్లబావి) లేదా షహీదాన్ దా ఖూ స్మారక నిర్మాణంలో ఉంది
దస్త్రం:Kalianwala Khu ( Black well) or Shaheedan da Khu 01.jpg|కలియన్వాలా ఖు (నల్ల బావి) లేదా షహీదాన్ ద ఖు, అజ్నాలా


## జనాభా శాస్త్రం
2011 జనాభా లెక్కల ప్రకారం, అజ్నాలా జనాభా 21,107. అందులో 11,347 మంది పురుషులు, 9,760 మంది స్త్రీలు. అజ్నాలా అక్షరాస్యత రేటు 82.19%. ఇది రాష్ట్ర సగటు 75.84% కంటే ఎక్కువ. అజ్నాలాలో పురుషుల అక్షరాస్యత దాదాపు 86.05% కాగా మహిళా అక్షరాస్యత శాతం 77.72%. అజ్నాలా నగర పంచాయితీలో మొత్తం 4,060 గృహాలకు ప్రాథమిక సౌకర్యాలు ఉన్నాయి. 0-6 సంవత్సరాల వయస్సు గల పిల్లల జనాభా 2397, అంటే అజ్నాలా (NP) మొత్తం జనాభాలో 11.36%

## మూలాలు

వర్గం:Coordinates on Wikidata
వర్గం:పంజాబ్ గ్రామాలు
వర్గం:అమృత్‌సర్ జిల్లా